Rondeheuwel Guest Farm | LekkeSlaap
Vanaf R2 100 per nag (plek vir 12)
Rondeheuwel Guest Farm is 'n bekoorlike selfsorg-plaashuis wat 11 km van Arniston af geleë is. Dit is perfek vir 'n groot gesin of 'n groep wat op soek is na 'n wegbreek ver van die stad se gedruis af.
Die plaashuis is volledig gemeubileer en beskik oor 6 slaapkamers, 2 badkamers en 'n oopplan-leefarea. Die slaapkamers het elk 2 enkelbeddens en/of 'n dubbelbed en daar is 'n stort, bad, wasbak en toilet in die badkamers. Die kombuis is ten volle toegerus om maaltye voor te berei en beskik oor geriewe soos 'n yskas, 'n mikrogolfoond, 'n oond met 'n stoof en oorgenoeg ingeboude kaste om toebehore te stoor.
Daar is netjiese en gemaklike sitplek in die sitkamer en daar is nog 'n aparte leefkamer met 'n kaggel. Die huis het 'n TV-kamer, 'n binnebraai, en 'n groot agterplaas waar kinders kan speel.
Parkeerplek is beskikbaar voor die huis en Rondeheuwel Guest Farm is net 'n entjie se ry van die strand en winkels in die dorp af.